paragraph_text: Usko je povezan s tamilskim jezikom, od kojega se podijelio oko 10. stoljeća. Najraniji književni pisani tekst napisan na tom jeziku datira iz 13. stoljeća. Kao i drugi glavni dravidski jezici, i malajalam ima niz regionalnih dijalekata, koji odražavaju razlike u kasti (društvenoj klasi) i religiji, te izrazite razlike u formalnoj i neformalnoj primjeni. Smatra se da je pismenost onih, koji govore malajalam veća od pismenosti onih koji govore bilo koji drugi indijski jezik.